ઐશ્વર્યા રેડ્ડી : ‘મારું શિક્ષણ એક બોજ છે. હું ભણતર વિના જીવી નહીં શકું’ એક ટૉપરના છેલ્લા શબ્દો\nઐશ્વર્યા રેડ્ડી

આ હતી એશ્વર્યા રેડ્ડીની ભણવાની તમન્ના અને તેના પર જકડાઈ ગઈ પરિસ્થિતિની સાંકળ. આ સાંકળે એક હોનહાર વિદ્યાર્થિનીને પોતાનો જીવ લેવા માટે મજબૂર કરી.

ક્યારેક શહેરમાં ટૉપર રહેલી આ છોકરી આર્થિક મજબૂરીઓથી લડતાં-લડતાં હારી ગઈ.

ક્યારેક શહેરમાં ટૉપ કરનારાં ઐશ્વર્યાએ તંગી સામે લડતાં-લડતાં છેવટે બે નવેમ્બરે આત્મહત્યા કરી લીધી.

તેમના છેલ્લા શબ્દો હતો, "હું પોતાના ઘરમાં અનેક ખર્ચાઓનું કારણ છું. હું તેમની પર બોજ બની ગઈ છું. મારું શિક્ષણ એક બોજ છે. હું ભણતર વિના જીવિત રહી શકતી નથી."

ઐશ્વર્યાનો શિક્ષણ માટેનો સંઘર્ષ માત્ર એક બે મહિનાનો નહીં પરંતુ લાંબા સમયનો છે.

હૈદરાબાદથી 50 કિલોમીટર દૂર શાદનગરમાં ઐશ્વર્યા રેડ્ડીનું ઘર છે. જ્યારે અમે તેમના ઘરે પહોંચ્યા તો એક-બે ઓરડાના ઘરની બહાર મીડિયાનો જમાવડો થવા લાગ્યો હતો. પત્રકાર ઐશ્વર્યાનાં માતા સાથે વાત કરવા માગતા હતા.

પરિવારને સાંત્વના આપવા માટે રાજકીય પક્ષના નેતાઓની ઘર પર અવરજવર ચાલુ થઈ ગઈ હતી.

ઐશ્વર્યાના પિતા ગાંતા શ્રીનિવાસ રેડ્ડી એક મિકૅનિક છે અને તેમનાં માતા સુમતિ ઘરે સિલાઈનું કામ કરે છે. 

ઐશ્વર્યા બાળપણથી જ હોશિયાર વિદ્યાર્થિની હતાં. તેમણે મફતમાં શિક્ષણ મેળવીને બારમું ધોરણ પૂર્ણ કર્યું હતું. તેમણે બારમામાં 98 ટકાથી વધારે માર્ક લાવીને આખા શહેરમાં ટૉપ કર્યું હતું.

દિલ્હીમાં રહેવાનો અને ભણવાનો ખર્ચ

એશ્વર્યા રેડ્ડી

બારમા ધોરણમાં તેમના માર્ક જોઈને પરિવારના એક પરિચિતે નવી દિલ્હીમાં લેડી શ્રીરામ કૉલેજમાં પ્રવેશ લેવાનું સૂચન કર્યું. 

તેમણે ઐશ્વર્યાને પ્રવેશ અપાવવામાં મદદ કરવાનો વાયદો પણ કર્યો. ઐશ્વર્યા સિવિલસર્વિસમાં જવા ઇચ્છતા હતાં.

ઐશ્વર્યાને બીએસસી ઑનર્સ મૅથેમૅટિક્સમાં લેડી શ્રીરામ કૉલેજમાં પ્રવેશ મેળવ્યો. પરંતુ કૉલેજનો નિયમ છે કે કોર્સના પહેલા વર્ષ પછી હૉસ્ટેલની સુવિધા પરત લઈ લેવામાં આવે છે. ઐશ્વર્યાને આ વાતની જાણકારી હતી અને એક વર્ષ પછીની ચિંતા તેમને સતાવતી હતી. 

તેઓ ગ્રેજ્યુએશન પછી સિવિલસર્વિસની તૈયારી કરવા માગતાં હતાં, પરંતુ કોચિંગ માટે પૈસા એકઠા કરવા પણ તેમના માટે પડકાર બની ગયો હતો.

ઐશ્વર્યાનાં માતાપિતા તેમનું ભણતર ચાલુ રાખવા માટે દિવસ-રાત પ્રયત્નોમાં લાગેલાં હતાં. તેમણે પોતાની દીકરીના શિક્ષણ માટે ઘરનાં ઘરેણાં પણ ગિરવી મૂકી દીધાં હતાં, તેમ છતાં કાંઈ ન થયું.

ગિરવે મૂકેલાં ઘરેણાં

ઐશ્વર્યાનાં માતા સુમતિ રુંધાયેલા અવાજમાં કહે છે, "મેં તેના દિલ્હી જવા...\n\ntl;dr:
તેઓ સિવિલસર્વિસમાં જવા માગતાં હતાં, કૉલેજનું ભણવાનું પૂર્ણ કરવા માગતાં હતાં, ઑનલાઇન ક્લાસમાં ભાગ લેવા માગતાં હતાં... પરંતુ તેમની પાસે કોચિંગ માટે પૈસા નહોતા. એક વર્ષ પછી હૉસ્ટેલથી નીકળી જવાની ચિંતા સતાવી રહી હતી અને ઓનલાઇન ક્લાસ માટે લેપટૉપ ખરીદવા માટે તેઓ લડાઈ લડી રહ્યાં હતાં...